open-index/open-wikipedia-markdown huggingface dataset:
Jakubs Klepišs

**Jakubs Klepišs** (; dzimis 1984. gada 5. jūnijā) ir čehu hokejists, centra uzbrucējs, Čehijas hokeja izlases dalībnieks. Kopš 2025. gada Klepišs spēlē Čehijas klubā HC Stadion Litomerice.

## Spēlētāja karjera
Savu karjeru Klepišs uzsāka Prāgas "Sparta" kluba sistēmā, 2002.—03. sezonā debitējot arī tās Čehijas Ekstralīgas klubā. 2004. gada vasarā Klepišs pārcēlās uz Ziemeļameriku, aizvadot sezonu Amerikas hokeja līgā, bet 2005.—06. sezonā debitēja arī NHL, aizvadot 25 spēles Vašingtonas "Capitals" rindās. 2007.—08. sezonas vidū Jakubs atgriezās Prāgā.

2008.—09. un 2009.—10. sezonu Klepišs aizvadīja KHL kluba Omskas "Avangard" rindās. Klepišs piedalījās arī 2009. gada KHL Zvaigžņu spēlē. 2010. gada vasarā uzbrucējs pievienojās Ufas "Salavat Julajev", kopā ar klubu izcīnot Gagarina kausu. Nākamajā sezonā Klepišs šo panākumu atkārtoja jau Maskavas "Dinamo" rindās, esot arī visas sērijas izšķirošo vārtu autors.

2012. gada vasarā Klepišs pievienojās Prāgas "Lev" sastāvām. 2013.—14. gada sezonā kopā ar "Lev" sasniedza Gagarina kausa finālu, tajā gan septiņās spēlēs piekāpjoties Magņitogorskas "Metallurg". Pēc sezonas beigām Klepišs komandu pameta, jūnija nogalē noslēdzot līgumu ar Zviedrijas hokeja līgas klubu Färjestad BK. Nākamās sezonas vidū Klepišs atgriezās Čehijas Ekstralīgā. Turpmākajos gados spēlēja dažādās līgas komandās.

Čehijas hokeja izlases rindās spēlējis piecos pasaules čempionātos, 2010. gadā kopā ar izlasi izcīnot arī Pasaules čempiona titulu.

## Ārējās saites
Antarktikas speciāli aizsargātie areāli

[300px|right|thumb|Viena no speciāli aizsargājamajām teritorijām — [Ernests Šekltons|Šekltona būda Roidsa ragā]]
**Antarktikas speciāli aizsargātie areāli** (**ASPA** no ) ir areāli Antarktīdas kontinentā vai subantarktiskajās salās, kam tiek piemērots speciāls aizsardzības statuss. Aizsargājamās teritorijas tika iedibinātas 1964. gadā saskaņā Pieņemtajiem pasākumiem antarktiskās floras un faunas aizsardzībai *(Agreed Measures for the Conservation of Antarctic Fauna and Flora)* Antarktikas līgumu sistēmas, kas pārrauga visas zemes un akvatorijas uz dienvidiem no 60° dienvidu paralēles, ietvaros. 1991. gadā līdz tam iedibinātās aizsargājamo teritoriju kategorijas tika aizstātas ar Vides protokola 5. pielikumu un saskaņā ar ko Antarktikā ir Antarktikas speciāli aizsargātie areāli un Antarktikas speciāli pārvaldītie areāli.

Kādai antarktiskās teritorijas daļai var tikt piešķirts speciāla areāla statuss lai aizsargātu specifiskas vides, zinātniskās, vēsturiskās, estētiskās vai dabas vērtības vai arī to kombinācijas, kā arī notiekošus vai plānotus zinātniskus pētījumus. Aizsardzības statuss tiek piemērots, lai pasargātu šajās teritorijās vidi vai tur notiekošos vai plānotos pētījumus no cilvēku ietekmes, kā arī lai novērstu iespējamos konfliktus, veicinātu plānošanu un kooperēšanos.

Aktivitātes šādās teritorijās ir jāsaskaņo ar tām izstrādātajiem pārvaldības plāniem un iekļūšanai tajās nepieciešama speciāla atļauja. Katras teritorijas statusa nominēšanu nodrošina kāda no Antarktikas Līguma dalībvalstīm, kas izstrādā pārvaldības plānu un atbild par tā uzturēšanu.

2011. gadā Antarktikas Līguma darbības zonā bija 71 teritorija ar speciālas aizsardzības statusu, ko pārraudzīja Austrālijas, Jaunzēlandes, ASV, Lielbritānijas, Čīles, Francijas, Argentīnas, Polijas, Krievijas, Norvēģijas, Japānas, Indijas un Itālijas atbildīgās institūcijas.

## Atsauces

## Ārējās saites
* Antarktikas speciāli aizsargāto teritoriju uzskaitījums
Sprīdītis (filma)

**"Sprīdītis"** () ir 1985. gada Latvijas PSR un Čehoslovākijas pasaku filma. Filmas režisors ir Gunārs Piesis. Filma uzņemta Rīgas Kinostudijā sadarbībā ar Čehoslovākijas studiju *[[Barrandov Studios|Barrandov]]* pēc Annas Brigaderes tāda paša nosaukuma lugas motīviem.

## Sižets
Mazajam Sprīdītim ir ļoti grūti sadzīvot ar ļauno pamāti un viņš, neskatoties uz vecmāmiņas un Lienītes mēģinājumiem atrunāt, dodas pasaulē laimi meklēt. Ceļā Sprīdītis satiek Vēja māti, Meža māti un Veco vīriņu un viņu dotās dāvanas palīdz tam uzveikt Sīkstuli, Lutausi un pašu Velnu.

## Lomās
* Ronalds Neilands — *Sprīdītis*
* Dace Gasjuna — *Lienīte*
* Dzintra Klētniece — *Pamāte*
* Elvīra Baldiņa — *Vecmāmiņa*
* Zdeneks Ržegoržs — *Karalis*
* Miroslava Součkova — *princese Zeltīte*
* Miroslavs Horačeks — *Velns*
* Antra Liedskalniņa — *Ragana*
* Juris Strenga — *Sīkstulis*
* Anda Zaice — *Kalpone*
* Alfrēds Videnieks — *Vecais vīriņš*
* Astrīda Kairiša — *Vēja māte*
* Mirdza Martinsone — *Meža māte*
* Miroslavs Moravecs — *Lutausis*
* Elza Radziņa — *Pirmā galma dāma*
* Egons Maisaks — *Trešais saucējs*

*'Epizodēs:
* [[Valentīns Skulme]], [[Uldis Dumpis]], [[Kārlis Teihmanis]], J. Ferts, Irži Havels, Ladislavs Lakomijs, Jans Skopčeks, Oldrihs Slaviks, Jozefs Husniks — *ministri*
* Vlasta Žehrova, Daniela Bartakova, T. Jakovļeva, Renata Maškova, Ludmila Slancova, Milena Steinmaslova, Jana Viščakova — *galma dāmas*
[[Uldis Vazdiks]], [[Miervaldis Ozoliņš]], [[Romualds Ancāns]], [[Venta Vecumniece]], [[Irina Tomsone]], [[Marts Kristiāns Kalniņš]].

== Filmēšanas grupa ==
* Režisors un scenārija autors: [[Gunārs Piesis]]
* Operators: [[Mārtiņš Kleins]]
* Komponists: [[Imants Kalniņš]]
* Mākslinieks: [[Ivars Mailītis]]
* Dziesmu tekstu autore: [[Māra Zālīte]]
* Skaņu režisors: [[Igors Jakovļevs]]
* Pirotehniķi: [[Eigino Oškalns]], Anatolijs Povars

== Apbalvojumi ==
* 1986 — Vissavienības bērnu filmu festivālā Almaatā balva Ronaldam Neilandam.
* 1987 — Filma ieguva zelta medaļu Starptautiskajā bērnu filmu festivālā Džifoni, [[Itālija|Itālijā]].
* 1987 — Bērnu filmu festivālā "Pasaka" Tallinā — galvenā balva, labākais režisors un scenārists (Gunārs Piesis), labākais aktieris (Ronalds Neilands), labākā sieviešu loma (Dzintra Klētniece).
* 1987 — Labākā bērnu filma Vissavienības festivālā Tbilisi.
* 1988 — Zelta medaļa starptautiskajā bērnu un jaunatnes filmu festivālā Buenosairesā.

== Interesanti fakti ==
* Bērnu lomās Imanta Kalniņa dēls Marts Kristiāns, kā arī Helmūtam Eglītim, kas bija jau viņa otrā loma kino (pirmā loma — *Jančuks* no "[[Šāviens mežā]]").
* Itālijas festivāla reklāmas bukletos režisora [[Gunārs Piesis|Gunāra Pieša]] vārda vietā parādījās *Nikolai Gusarov (URSS)*.
* "Princeses Zeltītes dziesmu" iedziedājusi [[Olga Rajecka]].

== Atsauces ==


== Ārējās saites ==

* [https://www.filmas.lv/movie/1378/ *filmas.lv'' profils]
Johans Georgs Ādams Berlics

**Johans Georgs Ādams Berlics** (*Johann Georg Adam Berlitz*, 1753—1837) bija vācu arhitekts, pēc kura projektiem uzceltas Mežotnes muižas, Kazdangas muižas, Elejas muižas, Durbes muižas un citu muižu kungu mājas jeb pilis. 

## Dzīvesgājums
Johans Berlics dzimis 1753. gadā Tīringenes pilsētā Jēnā. Berlīnē viņš Prūsijas karaļa galmā iepazinās ar grāfu Žanno Mēdemu, kurš 1793. gadā uzaicināja viņu doties uz Kurzemes hercogisti un strādāt pie viņa muižu pārbūves tai laikā modē nākušajā klasicisma stilā. Berlica lielākie projekti īstenoti Mēdema īpašumos. 

Pēc Pēterburgas arhitekta Džakomo Kvarengi meta Berlics no 1798. līdz 1802. gadam veica Mežotnes muižas, no 1800. līdz 1804. gadam Kazdangas muižas, no 1806. līdz 1810. gadam Elejas muižas, 1820.-21. gadā Durbes muižas kungu māju pārbūvi. Projektējis arī *[[Villa Medem]]* būvi Jelgavā (1818) un Blīdenes pils kungu mājas pārbūvi (1829.-1830). 

Miris 1837. gada 9. janvārī Elejas muižā. Apglabāts 17. janvārī Skoroderu kapos.  

## Pazīstamākās celtnes

Attēls:Mesothen.jpg|Mežotnes muižas kungu māja
Attēls:Skrundas muiža 1.jpg|Skrundas muižas kungu māja 
Attēls:Kazdangas pils.JPG|Kazdangas muižas kungu māja
Attēls:Elejas muiza-1.jpg|Elejas muižas kungu māja
Attēls:Durbes pils 19.gs.jpg|Durbes muižas kungu māja
Attēls:Villa Medem Jelgavā.jpg|Villa Medem Jelgavā
Attēls:Villa Medem fasāde.jpg|Villa Medem Jelgavā
Attēls:Medemu pils Jelgavā.jpg|Medemu Jelgavas pils 
Attēls:Pilsblidenes muiza.jpg|Blīdenes pils


## Atsauces
Kava

**Kava** jeb **kava kava** (*Piper methysticum*) ir Klusā okeāna salās augošs krūms. Kavas saknēm piemīt nomierinošas un anestezējošas īpašība. No tām gatavo dzērienu, ko lieto uzturā vietējo tradicionālo kultūru pārstāvji Polinēzijā (it īpaši Havajās un Vanuatu), Melanēzijā un atsevišķās vietās Mikronēzijā.

Kavas dzērienam ir atslābinoša iedarbība, un tas ir iedarbīgs līdzeklis akūtas sociālās fobijas mazināšanā, neietekmējot prāta spējas. Rietumu pasaulē kavu izplata ne vien tradicionālā veidā, bet arī kā zāles vai uztura bagātinātāju tablešu un ekstraktu veidā.

Kavas psihoaktīvās vielas ir kavalaktoni.

## Atsauces
Artūrs Zemnieks

**Artūrs Zemnieks** ir latviešu ģitārists, spēlē smagā roka grupā *[[Opus Pro]]*.
Piedalījies arī dažādos citos Latvijas mūzikas projektos. Kā aranžētājs piedalījies vairākos CD ierakstos, no kuriem Normunda Rutuļa „Vēlreiz mājās” saņēma augstāko novērtējumu 2009. gada Latvijas mūzikas ierakstu gada balvā. Šobrīd ir ģitārspēles skolotājs.
Jānis Valters (mūziķis)

**Jānis Valters** ir latviešu mūziķis un skaņu inženieris. Pazīstams kā ''Opus Pro'' taustiņinstrumentālists. Savu muzikālo karjeru sācis grupā "Proventus". Spēlējis arī grupās "Jaunais Laiks", "Holy Lamb", "Bastards", "Fortress" u.c,. Grupā ''Opus Pro'' darbojās no 1993. līdz 1994. gadam, kad to pameta. 1998. gadā atsāka dalību grupā un darbojas tajā līdz pat šim laikam. Nodarbojas ar dziesmu komponēšanu un strādā privātā ierakstu studijā par skaņu inženieri. Sadarbojies ar daudziem Latvijas solomāksliniekiem (Adrianu Kukuvasu, Viktoru Zemgalu, Aivaru Brīzi, Niku Matvejevu). Bijis līdzautors un aranžētājs daudziem Latvijas roka, popa un šlāgermūzikas albumiem.
Metamfetamīns

**Metamfetamīns** (zināms arī kā **mets**, **kristāls**, **stikls**) ir stimulējoša fenetilamīna un amfetamīnu grupas narkotiska viela. Tā paaugstina modrību, koncentrēšanās spējas, enerģiju, lielās devās izraisa eiforiju, ceļ pašcieņu un pastiprina dzimumdziņu. Metamfetamīnam piemīt augsts potenciāls tā lietotājam izraisīt pieradumu un atkarību.

Metamfetamīnu ASV izplata medikamenta formā ar nosaukumu ***Desoxyn***. To izmanto, lai ārstētu uzmanības deficīta un hiperaktivitātes sindromu un aptaukošanos gan bērniem, gan pieaugušajiem.

## Lietošana un iedarbība
Metamfetamīnu nemedicīniski lieto galvenokārt smēķējot, šņaucot un injicējot. Ieēšana un anāla/vagināla ievadīšana arī ir iespējama, bet nav tik populāra.

Metamfetamīns paaugstina enerģiju un modrību un izraisa eiforiju. Palielinās socializēšanas spējas un pašpārliecība, tāpat pastiprinās dzimumtieksme. Tai pat laikā var novērot virkni blakusparādību: acu zīlīšu paplašināšanos, apetītes zudumu, sausu muti, caureju, paranoju un agresivitāti. Lielu devu lietošana var izsaukt halucinācijas, reiboņus un vemšanu.

Lietojot metamfetamīnu, veidojas ļoti spēcīga atkarība, kas ir viena no grūtāk ārstējamajām narkotiku atkarībām. Paģiru simptomi mēdz būt salīdzinoši nelieli, tie ilgst ilgāku periodu nekā pēc kokaīna hroniskas lietošanas un izpaužas pārsvarā kā miega traucējumi, aizkaitināmība, apetītes nekontrolējama palielināšanās un depresija.

Ilgstoši lietojot metamfetamīnu, rodas zobu bojājumi, kas var novest pie zobu izkrišanas. Šo stāvokli mēdz neformāli dēvēt par *meta muti*.

Metamfetamīns atstāj manāmu ietekmi uz mazuļa veselību pēc dzimšanas (sirdsdarbības traucējumi, lūpas šķeltne un citi defekti), ja māte grūtniecības vai zīdīšanas periodā lieto metamfetamīnu.

## Atsauces
Asveja

**Asveja** (), agrāk arī **Osveja** (), ir apdzīvota vieta (agropilsētiņa) Baltkrievijā, ciema padomes centrs Vitebskas apgabala Vjerņadzvinskas rajonā Asvejas ezera dienvidu krastā.

Vēstures avotos pirmoreiz minēta 1503. gadā Lietuvas lielkņazistes sastāvā. 16. gadsimtā — Polockas vojevodistes pagasta centrs, 1696. gadā ieguva pilsētas tiesības, no 1897. gada — miests, no 1938. gada — pilsētciemats, no 2007. gada — agropilsētiņa. 16.—18. gadsimtos bija tirdzniecības centrs (divi ikgadēji gadatirgi), no 1924. līdz 1959. gadam Asvejas rajona centrs.

Mūsdienās lauksaimniecības, pārsvarā lopkopības, centrs, būvmateriālu un pārtikas rūpniecība. Tūrisms.

## Atsauces
Viesnīca

[thumbnail|200px|''[Radisson Blu Hotel Latvija* Rīgā]]
*'Viesnīca** jeb **hotelis*' ir [[uzņēmums]], kurā par [[nauda|samaksu]] tiek izguldināti un pabaroti viesi, kas vēlas pārnakšņot. Tāpat ar vārdu "viesnīca" apzīmē [[celtne]]s, kurās atrodas šādi uzņēmumi.

Vislielākā viesnīca pēc iespējamo viesu uzņemšanas skaita ir [[Izmailovas viesnīca]] Maskavā. Tajā ir 7500 istabas. Savukārt augstākā viesnīca ir *Abraj Al Bait Towers'' Mekā, Saūda Arābijā. Tā ir 601 metru augsta.

## Ārējās saites
Overeisela

**Overeisela** (, ) ir viena no Nīderlandes provincēm. Overeisela robežojas ar Vāciju austrumos un četrām citām Nīderlandes provincēm: ar Drenti, Frīzlandi, Flevolandi un Gelderlandi. Provinces administratīvais centrs ir Zvolle, lai gan lielākā pilsēta pēc iedzīvotāju skaita ir Enshede. 2011. gadā Overeiselā dzīvoja 1,14 miljoni iedzīvotāju.

## Ārējās saites
Džakomo Kvarengi

**Džakomo Antonio Domeniko Kvarengi** (, ; dzimis , miris ) bija itāļu klasicisma arhitekts, kurš 1780. gadā pārcēlās uz dzīvi Pēterburgā, kur pēc viņa projektiem uzceltas daudzas sabiedriskās ēkas *[[Paladio]]*  stilā. Pēc viņa meta Johans Georgs Ādams Berlics uzcēla Mežotnes pili (1797—1801).

## Dzīvesgājums
[thumb|left|[Pēterburgas Zinātņu akadēmijas celtne (1783—1789)]]
Dzimis 1744. gada 20. septembrī Bergamo tuvumā toreizējās Venēcijas Republikas teritorijā. Mācījās Romā, projektēja ēkas Monako un Vīnē.

1780. gadā Kvarengi kļuva par ķeizarienes Katrīnas II galma arhitektu Pēterburgā. Pēc viņa projektiem uzcēla Angļu pili Pēterhofā (1780—1787), Ermitāžas teātra (1783—1787) un Pēterburgas Zinātņu akadēmijas (1783—1785) ēkas Pēterburgā, Aleksandra pili Carskoje Selo (1792—1796), Augstdzimušo jaunavu Katrīnas institūtu (1804—1807) un Smoļnija institūtu (1806—1808).

Viņa pēdējais projekts bija Uzvaras kolonna iepretī Rīgas pilij par godu uzvarai karā ar Napoleonu.

## Ārējās saites
Juris Veremejs

**Juris Veremejs** ir latviešu mūziķis, aranžetājs, rokgrupas "Opus Pro" bundzinieks. Darbojas arī šlāgermūzikas grupā "Jūrkant".

Veremejs muzikālo izglītību ieguvis Latvijas Mūzikas akadēmijā Sitaminstrumentu klasē. Strādājis vairākos profesionālajos orķestros — PO "Rīga", Latvijas Nacionāls operas simfoniskajā orķestrī. Sadarbojies ar vairākiem Latvijas solomāksliniekiem, piemēram, Normundu Rutuli, Normundu Jakušonoku, Viktoru Zemgalu, Olgu Rajecku un citiem mūziķiem.
Ziedkāposts

**Ziedkāposts** jeb **puķkāposts** (*Brassica oleracea* var. *botrytis*) ir dārza kāposta pasuga, kura zieds tiek izmantots uzturā kā dārzenis. Zieds parasti ir baltā krāsā, bet tiek kultivētas arī tādas ziedkāpostu šķirnes, kuru zieds ir zaļā vai violetā krāsā. Ziedkāposti satur daudz C vitamīnu; satur arī folijskābi, B6 vitamīnu.

2009. gadā vislielākā ziedkāpostu raža tika ievākta Ķīnā un Indijā. No Eiropas valstīm visvairāk ziedkāposti tika izaudzēti Itālijā un Spānijā.

## Atsauces

## Ārējās saites
2011.—2012. gada LBL sezona

**2011.—2012. gada LBL sezona** ir 21. Latvijas Basketbola līgas sezona. Tajā piedalījās 35 komandas, kas bija sadalītas trijās divīzijās pēc spēku samēra. 1. divīzijā spēlēja deviņas spēcīgākās komandas, 2. divīzijā — 16 komandas, savukārt 3. divīzijā — 10 komandas. 2012. gada LBL Visu zvaigžņu spēle notika  Daugavpilī.
Par čempioniem kļuva VEF Rīga, kas finālsērijā ar 4:1 uzvarēja BK Ventspils.

## Komandas
### 1. divīzija
* Rīgas VEF
* BK Ventspils
* BK Liepājas Lauvas
* BK Valmiera
* BK Turība
* LU/Latvijas Universitāte
* BK Jelgava
* BK Jūrmala
* Latvijas U-18 izlase

### 2. divīzija
* Liepāja 2
* BK VEF
* BARONS kvartāls
* Rīgas Stradiņa universitāte
* Ventspils Augstskola
* Saldus
* DSN
* BS Rīga
* VEF Kadeti
* Valmiera BSS
* Jelgava/LLU
* Dārznieks/Cēsis
* Līvāni
* Gulbenes Buki
* Ogres BS
* Rīga/Rīdzene/LU

### 3. divīzija
* "Dartija"
* "SK Limbaži"
* "Kvēle"
* "Salacgrīva"
* "Vidzemes Augstskola"
* "Carnikava"
* "Ķeizarmežs"
* "Saulkrasti"
* "Alūksne"
* "Jūrmala"

## Regulārā sezona

## Izslēgšanas spēles

## Atsauces

## Ārējās saites
* LBL mājaslapa
* ''Eurobasket'' profils
Jukidori ieleja

**Jukidori ieleja** (, *Yukidori Zawa* — ‘sniega [vētras]putnu ieleja’), norvēģu avotos **Snēfūldālene** (), ir  gara un  plata ieleja Langhovdes oāzē Antarktīdā. Sākas no ledāja mēles ap  vjl un stiepjas austrumu—rietumu virzienā līdz Licova-Holma līcim. Ielejā atrodas ledāja kušanas ūdeņu tērcīte un divi ezeri — Higaši Jukidori ezers un Jukidori ezers. Ieleju pēc aerofotomateriāliem un uzmērījumiem nokartēja Japānas antarktiskās ekspedīcijas dalībnieki (1957–1962) un nosauca pēc tur ligzdojošajiem sniega vētrasputniem par «sniega putnu ieleju».

Ielejā ir tipiska Antarktīdas akmeņainā tuksneša — atlūzu lauka () ekosistēma. Ģeoloģiskie un bioloģiskie pētījumi ielejā tiek veikti kopš 1957. gada, bet 1984. gadā tika uzsākta ilgtermiņa vides uzraudzības programma. Intensīvāka izpēte tika uzsākta, kad 1987. gadā teritorijai piešķīra speciālas zinātniskas intereses vietas Nr. 22 statusu. Tika izdalīti pastāvīgi kvadrāti sūnu un ķērpju veģetācijas monitoringam, lai novērotu ilgtermiņa vides izmaiņas. Ielejā mīt vairāki tūkstoši sniega vētrasputnu pāru un to ekskrementi ir nozīmīga barības viela veģetācijai. Kopš 1991. gada ielejai ir speciāli aizsargājama areāla statuss.

Ielejā sastopamas gandrīz visi Langhovdes oāzē novērotie floras un faunas pārstāvji: 6 sugu sūnas, 5 sugu ķērpji un 4 sugu ērces, kā arī 16 sugu aļģes. Aizsargājamās teritorijas platība ir . 1986. gadā līča krasta tika uzcelta bioloģisko novērojumu stacija, pie kuras atrodas meteostacija un helikopteru nosēšanās laukums. 

## Atsauces
Dveins Džonsons

**Dveins Daglass Džonsons** (; dzimis ), pazīstams arī ar pseidonīmu **"Klints"** (), ir amerikāņu aktieris un bijušais profesionāls cīkstonis.

Universitātes laikā spēlēja amerikāņu futbolu Maiami Universitātes sastāvā NCAA čempionātā. 1991. gadā universitātes sastāvā guva uzvaru NCAA pirmās divīzijas turnīrā. Vēlāk spēlēja Kanādas futbola līgā, taču 1996. gadā izlēma uzsākt profesionālā cīkstoņa karjeru. Cīkstoņi bija arī viņa vectēvs un tēvs. Parakstīja līgumu ar WWF (pašreizējais WWE). Dveins Džonsons ir izcīnījis 16 WWF/E čempiontitulus, no tiem deviņi izcīnīti supersmagsvaru kategorijā. 2000. gadā izdevis autobiogrāfiju. Par savu pirmo galveno lomu 2002. gada filmā "Skorpionu karalis" saņēma 5,5 miljonus ASV dolāru. Vēl filmējies tādās filmās kā "Laipni lūgti džungļos", "Vēsā mierā", "Atmaksas stunda", "Cietuma komanda", "Spēles plāns", "Ķeriet Smārtu!", "Raganu kalns", "Planēta 51", "Zobu feja", *[[Doom (filma)|Doom]]*, *[[Why Did I Get Married Too?]]*, "Rezerves policisti", "Ātrāk" un "Ātrs un bez žēlastības 7".

2020. gadā žurnāls *[[Forbes]]* atzina Džonsonu par pelnošāko 2019. gada aktieri.

## Filmogrāfija

## Atsauces

## Ārējās saites

* 
*
Mežotnes muiža

**Mežotnes pils** jeb bijusī **Mežotnes muižas kungu māja** (*Mesothen*) atrodas Bauskas novada Mežotnes pagasta Mežotnē. To klasicisma stilā pēc Pēterburgas galma arhitekta Džakomo Kvarengi meta uzcēla Johans Georgs Ādams Berlics 1798.—1802. gados. Netālu atrodas bijušās muižas ēkas — kalpu māja, staļļi, pārvaldnieka māja un klētis.
No 1797. līdz 1920. gadam Mežotne bija Līvenu dzimtmuiža.

## Vēsture
[thumb|left|300px|Mežotnes muižas kopskats no Mežotnes pilskalna pāri Lielupei ([Vilhelms Zigfrīds Štafenhāgens, 1866).]]
1309.—1322. gadā Livonijas ordeņa mestrs Gerhards fon Jorke senajā zemgaļu pilskalnā uzcēla ordeņa pili. Hercoga Jēkaba valdīšanas laikā 1648. gadā viņa īpašumos Lielupes labajā krastā iepretī senajam Mežotnes pilskalnam uzcēla manufaktūru, kurā auda tajā laikā ļoti pieprasītos brokāta audumus un gobelēnus. 18. gadsimta vidū muižu nomāja Johans Frīdrihs fon Mēdems, tajā 1761. gadā dzimusi nākamā Kurzemes un Zemgales hercogiene Doroteja fon Mēdema.

Pēc Kurzemes un Zemgales hercogistes aneksijas un inkorporācijas Krievijas Impērijā 1795. gadā ķeizariene Katrīna II hercogu Mežotnes muižu nodeva mūža lietošanā savu mazbērnu audzinātājai Šarlotei fon Līvenai (1742—1828), bet ķeizars Pāvils I Mežotnes muižu padarīja par Līvenu dzimtas īpašumu un 1799. gadā viņiem piešķīra mantojamu grāfu titulu.

Šarlote fon Līvena pils ēkas celtniecību uzsāka 1797. gadā pēc itāļu arhitekta Džakomo Kvarengi projekta, celtniecību vadīja no Berlīnes atbraukušais vācu arhitekts Johans Georgs Ādams Berlics. Celtniecības darbus pabeidza 1802. gadā, bet iekšējās apdares darbi turpinājās līdz 1817. gadam. Muižas kungu māju apņem angļu stila ainavu parks ar plašu lauku ēkas priekšā. Lielupes krastā bija paviljons, no kura saglabājušies vienīgi pamati.

Pēc 1920. gada agrārās reformas pēdējais muižas īpašnieks Anatols Līvens to atstāja un no 1921. gada līdz 1944. gadam muižas centrā atradās lauksaimniecības skola. Mežones muižas zemi sadalīja 110 jaunsaimniecībās ar kopējo platību 1696 ha. Otrā pasaules kara laikā pie Mežotnes tika forsēta Lielupe un kauju gaitā muižas ēkas daļēji sagrāva. Pēc kara 1946. gadā bijušajā muižas centrā izveidoja Latvijas lauksaimniecības selekcijas un izmēģinājumu staciju, kungu mājā atradās administrācijas telpas un darbinieku dzīvokļi. 1958. gada beigās sākās restaurēšana, kas ieilga līdz 2001. gadam.

1996. gadā Mežotnes pili nodeva Valsts nekustamo īpašumu aģentūrai, 2000. gadā tās trešajā stāvā iekārtoja viesnīcu. Ēku līdz 2017. gada novembrim apsaimniekoja SIA "Mežotnes pils", tad to uz 12 gadiem iznomāja SIA “CV—R” par 2737 eiro mēnesī.
Taču COVID-19 pandēmijas laikā 2021. gadā līgumu lauza, jo SIA nemaksāja īri un nepildīja citas saistības. "Valsts nekustamie īpašumi" vēlreiz izsludināja izsoli uz pils nomas tiesībām uz 30 gadiem par 1441,42 eiro nomas maksu mēnesī, bet potenciālie nomnieki neatradās.

2025. gada 15. maijā Kultūras ministrija parakstīja līgumu par Mežotnes pils nodošanu Rundāles pils muzeja apsaimniekošanā, 7. jūnijā Mežotnes pils atkal kļuva pieejama apmeklētājiem.

## Ārējās saites
* Mežotnes pils, viesnīca
* www.mezotnespils.lv 

## Atsauces
Fils Simmss

**Fils Simmss** (; dzimis ) ir bijušais ASV amerikāņu futbola spēlētājs, spēlējis saspēles vadītāja pozīcijā. Visu profesionāļa karjeru aizvadīja Ņujorkas "Giants" kluba sastāvā.

Universitātes laikā pārstāvēja *Morehead State* universitāti. 1979. gada NFL draftā viņu Ņujorkas "Giants" izraudzījās ar kopējo 7. kārtas numuru. Karjeras laikā piedalījās divās Visu zvaigžņu spēlēs. Divkārtējs Superkausa ieguvējs. 1987. gada Superkausa izcīņā, kurā viņa pārstāvētais "Giants" ar 39—20 pārspēja Denveras "Broncos", F. Simmss tika atzīts par spēles vērtīgāko spēlētāju.

Pēc spēlētāja karjeras beigām darbojies televīzijā kā amerikāņu futbola spēļu analizētājs un spēļu komentētājs. Viņa dēli arī ir spēlējuši amerikāņu futbolu.

## Ārējās saites
* NFL profils
Vidžajs Singhs

**Vidžajs Singhs** (विजय सिंह, izrunā: , *Vijay Singh*; dzimis ) ir profesionāls Fidži golferis.

1993. gadā tika atzīts par PGA tūres gada labāko jauno golferi. 2003., 2004. un 2008. gadā bija tūres vadošais golferis pēc ieņēmumiem. 2004. gadā Fidži golferis tika atzīts par gada labāko tūres spēlētāju. 32 nedēļas 2004. un 2005. gadā bija pasaules ranga līderis. Viņš ir guvis uzvaru trīs lielajās sacensībās: 2000. gadā *Masters Tournament* un divreiz PGA čempionātā (1998, 2004). Tāpat ir guvis 34 uzvaras PGA tūres sacensībās, kas ir 14. visu laiku labākais rezultāts un viens no labākais rezultātiem starp aktīvajiem golferiem. 13 uzvaras ir guvis arī Eiropas tūrē (19. visu laiku labākais rezultāts). 2005. gadā ticis uzņemts pasaules golfa slavas zālē.

## Ārējās saites
* Mājaslapa 
* PGA tūres profils
Gerharts Hauptmanis

**Gerharts Hauptmanis** (, dzimis , miris ) bija vācu dramaturgs un rakstnieks. 1912. gada Nobela prēmijas literatūrā laureāts. Dzimis un lielu dzīves daļu pavadījis Silēzijā, ko bieži aprakstījis savos darbos. Iesākumā rakstījis naturālisma stilā, vēlāk misticisma un simbolisma ietekme. Pazīstams kā lugu autors, kaut rakstījis arī romānus un noveles.

Dzimis viesnīcnieka ģimenē Oberzalcbrunnā, Silēzijā (tolaik Prūsijas, mūsdienās Polijas) teritorijā). Skolā gāja Breslavā (Vroclavā). Studēja Jēnas Universitātē, apmeklēja Itāliju. 1885. gadā apprecējās, apmetās Berlīnē un pievērsās literārajam darbam. XIX gadsimta beigās dzīvoja Šleiberhavā (mūsdienās Šklarska Poremba). Pirmā pasaules kara laikā - pacifists. 1901. gadā nopirka māju pie Jeleņa Guras, kur 1946. gadā mira, kad Silēzija pēc Otrā pasaules kara jau bija Polijas teritorijā. Apglabāts Hidenzē salā Baltijas jūrā.

## Nepilna bibliogrāfija

Lugas:

* *Vor Sonnenaufgang*, 1889
* *Die Weber*, 1892 - "Audēji" (1984. gadā izdota latviski)
* *Der Biberpelz*, 1893 - "Bebrādas kažoks" (1984. gadā izdota latviski)
* *Hanneles Himmelfahrt*, 1893 - "Hannele" (Raiņa un Aspazijas tulkojums)
* *Florian Geyer*, 1896
* *Elga*, 1896 - "Elga" (1984. gadā izdota latviski)
* *Die versunkene Glocke*, 1896 - "Nogrimušais zvans" (Raiņa un Aspazijas tulkojums)
* *Fuhrmann Henschel*, 1898 - "Ormanis Henšelis" (1984. gadā izdota latviski)
* *Michael Kramer*, 1900
* *Der rote Hahn*, 1901
* *Der arme Heinrich*, 1902
* *Rose Bernd*, 1903 - "Roze Bernda" (1984. gadā izdota latviski)
* *Die Ratten*, 1911
* *Festspiel in deutschen Reimen*, 1913

## Ārējās saites

* Hauptmaņa darbi ''Project Gutenberg''
* Par Hauptmani Nobela prēmijas mājaslapā 
* Die Gerhart-Hauptmann-Gesellschaft  
* Gerharda Hauptmaņa muzeju asociācija , ,
Mark II (tanks)

**Mark II** ir Mark klases smagais tanks, ražots Lielbritānijā laikā no 1916. līdz 1917. gadam. Pēc tehniskajiem parametriem praktiski identisks Mark I. Ražoja *William Foster & Co Ltd* rūpnīcā Linkolnā kā mācību tanku (saražoti 50 eksemplāri) kopš 1916. gada decembra. Tā kā Mark IV modeļa ražošanas uzsākšana aizkavējās, Mark II tika nosūtīti uz fronti un piedalījās kaujā pie Arasas 1917. gada aprīlī.

Tankam bija 2 veidu pamatmodifikācijas: 
* t.s. "Mark (M)" (no  — "Mark Male") — katrā sānā viens sešu mārciņu jūras lielgabals ("Hotchkiss" ) un 1 ložmetējs ("Hotchkiss"), papildus bija vēl divi ložmetēji, kurus ievietot tanka priekšā un aizmugurē esošajās papildu lūkās; 
* t.s. "Mark (F)" (no  — "Mark Female") — lielgabalu vietā "Vickers" ložmetēji,t.i. tanks bruņots tikai ar ložmetējiem (2 "Vickers“ + 4 "Hotchkiss")

## Atsauces

## Ārējās saites
Mark IV

**Mark IV** bija Mark klases smagais tanks (Mark I tālāka modifikācija), ražots kopš 1917. gada līdz 1918. gada rudenim.

Pirmie 200 tanki tika nosūtīti uz fronti 1917. gada 1. aprīlī. Kaujā pirmo reizi piedalījās 1917. gada novembra beigās pie Kambrē (*Battle of Cambrai*), pēc tam kaujās pie Ipras un Mesinas.

## Konstrukcija

Raksturīga silueta rombveida forma (skatoties no sāniem), zems smaguma centrs, kāpurķēdes gāja pa visa tanka silueta perimetru, ieroči izvietoti grozāmās ligzdās — sponsonos — tanka sānos. Prototips izstrādāts 1916. gada vēlā rudenī. Apbruņots ar 6 mārciņu *Hotchkiss* lielgabaliem, ''303 Lewis MG'', *Hotchkiss* un *Vickers MGs* ložmetējiem (vēlāk *303 Lewis MG* uz visiem tankiem nomainīja pret *Hotchkiss*).

Pirmo reizi tanka motoram tika piemontēts trokšņu slāpētājs. Salīdzinot ar iepriekšējiem modeļiem, ievērojami uzlabota salona ventilācija.

Pirmajos modeļos dzinēja jauda bija 105 ZS, kas izrādījās nepietiekama, tāpēc vēlāk tanku ražoja ar 125 ZS motoru.

### Modifikācijas
1917. gadā tika izveidota pagarinātā versija "Ložņa" jeb **Mark IV (T)** (*Mark IV Tadpole*), aizsarggrāvju pārvarēšanai. Tā kā Vācijas Impērijas armija sāka aktīvi izmantot sagūstītos tankus un ražot pati savus, Mark IV (F) (*Mark IV Female*) tika aprīkots ar papildus bruņojumu (lielgabalu) - **Mark IV (H)** ("Mark IV Hermaphrodite"). Sāka ražot arī remonta mašīnas versiju **Mark IV (TT)** (*Mark IV Tank Tenders*). 

Kopā saražoja 1220 eksemplāru - 420 M (*male*), 595 F (*female*) un 205 remonta mašīnu. Aptuveni 1000 tankus saražoja *Metropolitan Carriage Wagon & Finance Co*, bet pārējos *William Foster & Co.* rūpnīcā Linkolnā u.c. (Wm Beardmore & Co., Mirrlees, Watson & Co u.c.).

## Atsauces

## Ārējās saites

## Literatūra

* Fletcher David. British Mark IV Tank. Osprey Publishing, 2007,
Mark V

thumb|right|Tanku grāvju pārvarēšanai modificētie tanki
**Mark V** bija Mark klases smagais tanks (Mark IV minimāla modifikācija — nomainīta transmisija). 

Ražots no 1917. līdz 1920. gadam (kopā 400 eksemplāru: 200 *M* un 200 *F*). Kaujā pirmo reizi piedalījās 1918. gadā pie Amjēnas.

## Konstrukcija

Raksturīga silueta rombveida forma (skatoties no sāniem), zems smaguma centrs, kāpurķēdes gāja pa visa tanka silueta perimetru, ieroči izvietoti grozāmās ligzdās — sponsonos — tanka sānos, virspusē atradās komandiera tornītis. Prototips izstrādāts un sākts ražot 1917. gadā (*Metropolitan Carriage and Waggon Company Ltd.*). Apbruņots ar *Hotchkiss* lielgabaliem (*QF 6 pounder 6 cwt Hotchkiss*), *Hotchkiss* (*Hotchkiss M1909 Benet-Mercie machine gun*) un *Vickers MG* (*Vickers machine gun*) ložmetējiem.

### Modifikācijas

Pamatā bija 2 veidu pamatmodifikācijas: 
* t.s. **Mark V (M)** ("Mark V Male", no angl. *male* - "vīrietis") - katrā sānā viens sešu mārciņu jūras lielgabals un 1 ložmetējs, papildus bija vēl divi ložmetēji, kurus ievietot tanka priekšā un aizmugurē esošajās papildu lūkās; 
* t.s. **Mark V (F)** ("Mark V Female" no angl. *female* - "sieviete") - lielgabalu vietā ložmetēji, t.i. tanks bruņots tikai ar ložmetējiem. 

Lai pārvarētu 3,5 m platos prettanku grāvjus Hindenburga līnijas nocietinājumu sistēmā, tika izveidota pagarināta - 9.72 m - modifikācija **Mark V (S)** (*Mark V Star Tadpole Tai* jeb *Mark V**). Masa: 33 t (M), 32 t (f). Šajā modelī pirmo reizi bija arī telpa kājnieku pārvadāšanai, taču tā netika izmantota šim mērķim (pēc brauciena slikti ventilētajā telpā karavīri nebija kaujasspējīgi), bet gan kravu un munīcijas pārvadāšanai. Lielu daļu piemēroja tiltu likšanas un atmīnēšanas darbiem. 

1918. gada maijā parādījās versija **Mark V (SS)** (*Mark V Star-Star* jeb *Mark V***) ar ievērojami jaudīgāku dzinēju (saražots 197 eksemplāru). Masa: 35 t (M), 34 t (F).

Kā citiem šī tipa tankiem, bija arī unificētais modelis *Mark V (H) (*Mark V Hermaphrodite*): 1 lielgabals, 5 ložmetēji, garums - 8,1 m, augstums - 2,64 m, platums - 4,1 m.

== *Mark V* citu valstu bruņotajos spēkos ==
1919. gada nogalē trīs *Mark V (H)'' Latvija ieguva no sakautās krievu ģenerāļa Nikolaja Judeniča Ziemeļrietumu armijas krājumiem, iekļaujot tos I Bruņotā divizionā un nosaucot vārdos: "Ģenerālis Balodis", "Ģenerālis Burts" un "Ministru prezidents Ulmanis".

## Atsauces
Mark VI

right|thumb|200px|Mark VI koka modelis
**Mark VI** bija Mark klases smagā tanka projekts. 

Modeli izstrādāja sera Viljama Tritona (*Sir William Tritton*) kompānija *Metropolitan Carriage Wagon & Finance Co* un prezentēja 1917. gada 13. jūlijā. Bija uzprojektēts principiāli jauns korpuss bez sponsoniem (to vietā sānos ložmetēju lūkas), lielgabals izvietots priekšpusē, vadītājs aizmugurē atsevišķā kabīnē, dzinējs atdalīts no salona. 

1917. gada decembrī tika nolemts ražot Mark VIII, līdz ar to "Mark VI" palika tikai projekta līmenī. Neviens strādājošs prototips tā arī netika radīts, rasējumi un tehniskās specifikācijas dati neesot saglabājušies.
Eds Makolijs

**Eds Makolijs** (; dzimis , miris ) bija amerikāņu basketbolists un basketbola treneris, spēlēja spēka uzbrucēja un centra pozīcijā. Profesionāļa karjeras laikā spēlēja NBA klubu Sentluisas "Bombers", Bostonas "Celtics" un Sentluisas "Hawks" sastāvā.

1949. gada NBA draftā viņu izraudzījās Sentluisas "Bombers", kurā viņš spēlēja tikai vienu sezonu. Pēc debijas sezonas pārgāja uz "Celtics", taču karjeru 1950. gadu beigās noslēdza "Hawks" sastāvā. Karjeras laikā kļuva par NBA čempionu (1958. gads; "Hawks"), trīs reizes tika iekļauts visas līgas simboliskajā pirmajā izlasē. Piedalījās septiņās Visu zvaigžņu spēlēs, pirmajā no tām, kas bija arī pirmā NBA Visu zvaigžņu spēle, viņš tika atzīts par spēles vērtīgāko spēlētāju. Pēc karjeras beigām divus gadus nostrādāja par treneri, pēc tam (1960. gadā) tika uzņemts Basketbola slavas zālē. Miris 2011. gadā.

## Statistika NBA

### Regulārā sezona

### Izslēgšanas spēles

## Atsauces

## Ārējās saites
Makolijs

**Makolijs** var būt:
* Eds Makolijs (*Ed Macauley*) — amerikāņu basketbolists
* Gerets Makolijs (*Gareth McAuley*) — Ziemeļīrijas futbolists
Mark VII

**Mark VII** bija Mark klases smagais tanks.

Tika izgatavoti tikai daži eksemplāri, līdz pasūtījums tika anulēts, šī modeļa vietā izvēloties Mark V (SS), kuram bija jaudīgāks dzinējs.

## Konstrukcija

Tanka Mark V minimāla modifikācija: nomainīja *Williams-Janney* hidraulisko transmisiju, ievērojami uzlaboja ventilāciju un motora dzesēšanas sistēmu, kā arī stūres iekārtu. 

*Mark* tipa tankiem raksturīga silueta rombveida forma (skatoties no sāniem), zems smaguma centrs, kāpurķēdes pa visa tanka silueta perimetru, ieroči izvietoti grozāmās ligzdās - sponsonos, - tanka sānos, virspusē atradās komandiera tornītis. Prototips izstrādāts 1918. gada jūlijā (*Brown Brothers*, Edinburga). Apbruņots ar *Hotchkiss* lielgabaliem (*QF 6 pounder 6 cwt Hotchkiss*), *Hotchkiss* (*Hotchkiss M1909 Benet-Mercie machine gun*) un *Vickers MG* (*Vickers machine gun*) ložmetējiem.
Mark A Whippet

**Mark A Whippet** bija Mark klases vidējais tanks.

Sākotnējais nosaukums bija tikai "Mark A", taču tā kā šī kaujas mašīna ātrumā ievērojami pārsniedza visus citus *Mark* modeļus, to iesauca par "dzinējsuni" (*Whippet*) un šo apzīmējumu ar laiku pieņēma kā oficiālu papildinājumu.

Konstruktors Viljams Tritons (*William Tritton*), projektu izstrādāja 1916. gada decembrī, bet prototipu izgatavoja 1917. gada februārī. Sērijveidā ražots (*Fosters of Lincoln*, Linkolnā) no 1918. līdz 1920. gadam. Bruņojumā lietots līdz 1930. gadiem.

* pārvaramais dziļums: 0,80 m
* pārvaramais platums: 2,10 m
* pārvaramais augstums: 0,75 m

## Literatūra

* Paulockis A. Vieglo tanku piemērotākie tipi. // Latvijas kareivis. Nr.117 (1835), 30.05.1930. 5. lpp.

## Ārējās saites

* Кихтенко A. "Борзые" британского Танкового Корпуса
Pakešu komutācija

**Pakešu komutācija** ir sakaru tīkla realizācijas veids, kurā visus nosūtītos datus, neatkarīgi no satura, veida vai struktūras sadala blokos, ko sauc par paketēm. Katra pakete tiek maršrutēta individuāli, vadoties no tajā esošās informācijas. Pakešu komutācija piegādā mainīga bitu ātruma datu plūsmu pa koplietošanas tīklu. Paketēm šķērsojot tīkla adapterus, tīkla komutatorus, maršrutētājus un citus tīkla mezglus, tās tiek buferizētas un rindotas, kā rezultātā tām ir mainīga aizkavēšanās.

Gadījumā, ja sakariem tiek piemērota maksa, piemēram, mobilo sakaru pakalpojumos, ķēžu komutācijas gadījumā tā ir maksa par savienojuma laika vienību, pat tad, ja dati netiek sūtīti. Turpretī pakešu komutācijai ir raksturīga maksa par pārsūtīto informācijas vienību, parasti megabaitu. 

## Pakešu komutācijas veidi
Ir divi galvenie pakešu komutācijas veidi:
* Bezsavienojuma pakešu komutācija, zināma arī kā datagrammu komutācija. Šajā gadījumā katra pakete iekļauj pilnu adresāciju vai maršrutēšanas informāciju. Paketes tiek maršrutētas individuāli, dažkārt pat pa dažādiem ceļiem.
* Savienojumu orientēta pakešu komutācija, pazīstama arī kā virtuālo ķēžu komutācija. Šajā gadījumā savienojums definēts katrā iesaistītajā mezglā visu savienojuma laiku. Paketes ietvert savienojuma identifikatoru, nevis adreses informāciju, un tiek piegādātas stingri noteiktā kārtībā, piemēram, ATM.

## Priekšrocības un trūkumi
Pakešu komutācijas priekšrocības:
* efektīvāka, salīdzinot ar ķēžu komutāciju, infrastruktūras izmantošana.
Trūkumi:
* mainīgs pakešu aiztures laiks.

## Pakešu komutācijas lietojuma piemēri
* Internets
* mobilo tīklu, tādu kā GSM (GPRS), UMTS, LTE pakešu pakalpojumi

## Skatīt arī
* ķēžu komutācija
* IP
* Asinhronais pārraides režīms
* GPRS
* Maršrutētājs
Lūmens

**Lūmens** (**lm**) ir SI sistēmas gaismas plūsmas mērvienība, kas ir punktveida izotropa (uz visām pusēm vienmērīgi izstarojoša) gaismas avota ar gaismas stiprumu 1 kandela dotā gaismas plūsma 1 steradiānu lielā telpiskajā leņķī. Šāda izotropa avota dotā pilnā gaismas plūsma ir vienāda ar 4π lūmeniem.

## Ārējās saites
Sējas ozols

thumb|Sējas ozols
**Sējas ozols** ir viens no lielākajiem dižozoliem Latvijā. Aug Saulkrastu novada Sējas pagasta Sējā, muižas parka malā,  uz rietumiem no Sējas muižas drupām, Saulkrastu—Raganas ceļa dienvidu pusē.

## Parametri
* Stumbra apkārtmērs — 9,15 metri 1,3 m augstumā no zemes (stumbra apkārtmērs saglabājas līdz aptuveni 5 metru augstumam)
* Augstums: 24 m
* Vainaga platums: 21 m
* Vainaga projekcija pret zemi: 240 m2
* Stumbrs 7,5 m augstumā sadalās 2 starās
* Zaru garums: līdz 14 m
* Ozola aptuvenais vecums — 450 gadi
* Ozolam ir divas vecas zibens spēriena joslas: platākā 1-1,5 m, šaurākā 20-30 cm plata
* Stumbrā ir 8 kaltas dzelzs tapas un cemmes, 13 naglas un nenosakāms daudzums svina un šķembu no abu pasaules karu šāviņiem

## Vēsture
Koks varētu būt iestādīts 1567. gadā, kad muižu savā īpašumā ieguva Juhans Zeige (*Johan Seyge* jeb *Zöge*). No muižnieka uzvārda cēlies Sējas muižas latviskais nosaukums.

## Atsauces
Dakšingangotri glečers

**Dakšingangotri glečers** () ir neliela no kontinentālā ledus vairoga noplūduša šļūdoņa mēle Širmahera oāzē Antarktīdā. Ledāju 1982./1983. gada sezonā identificēja Indijas antarktiskā ekspedīcija un nosauca par godu Gangotri ledājam Himalajos (*dakshin* sanskritā nozīmē ‘dienvidu’), no kā sākas Gangas upe. Kopš 1983. gada tiek veikta ledāja fluktuāciju regulāra novērošana. 2005. gadā Dakšingangotri glečers kopā ar teritoriju  platībā ziemeļos no tā līdz Nivlisena šelfa ledājam tika noteikta par speciāli aizsargātu areālu Nr. 163.

Dakšingangotri glečers atrodas 5,7 km uz rietumiem no Maitri polārstacijas. Pats glečers ir zilā ledus masīvs, kas oāzes dienvidu pusē nolaižas no 180 m augstuma līdz 10 m augstumam pie "snuķa" frontes. Izvagots ar daudzām ziemeļaustrumu—dienvidrietumu virzienā orientētām krevasēm un plaisām. Pretī glečera snuķim atrodas Širmahera oāzes šaurākā vieta — līdz šelfa ledājam ir tikai  un lielāko daļu šauruma aizņem glaciālais Sbrosovojes ezers. No ledāja līdz ezeram ir ap .

Glacioloģiskie novērojumi fiksējuši vidējo ledāja atkāpšanās ātrumu . Atkāpšanās ātrums variējas no  1997. gadā līdz  1998. gadā. Kopējā ledāja atkāpšanās 10 gadu laikā (1996–2006) ir .

## Atsauces
Humbolta kalni

**Humbolta kalni** (; ) ir līdz 80 km gara un ap 25 km plata dienvidu-ziemeļu virzienā orientēta kalnu grēda Volthata kalnu masīvā Karalienes Modas Zemes centrālajā daļā. Atrodas ap 75 km uz dienvidiem no Širmahera oāzes Princeses Astridas krastā. Grēdu austrumos Humbolta ledājs (Parīzes komūnas ledājs) atdala no Petermana grēdas, rietumos Somovekena ledājs (Kalnu Institūta ledājs) — no Orvina kalniem. Grēdas augstākais kalns (2885 m vjl) atrodas tās dienviddaļā.

Kalnus atklāja trešās Vācijas antarktiskās ekspedīcijas gaitā (1938-1939) un nosauca par godu vācu dabaszinātniekam un ģeogrāfam Aleksandram fon Humboltam.

## Atsauces
Selerija

**Smaržīgā selerija** (*Apium graveolens*) ir čemurziežu dzimtas garšaugs un dārzenis. Uzturā galvenokārt lieto tā lapas un saknes. Plaši tiek kultivētas trīs smaržīgās selerijas pasugas: salātu selerija (*A. g.* var. *dulce*), sakņu selerija (*A. g.* var. *rapaceum*) un lapu selerija (*A. g.* var. *secalinum*).

## Atsauces
Rišards Kapusciņskis

**Rišards Kapusciņskis** (; dzimis , miris ) bija poļu žurnālists un rakstnieks. Kā korespondents daudz ceļoja. Pamatojoties uz ceļojumos pieredzēto, sarakstījis dokumentālās prozas grāmatas, kuras tulkotas daudzās pasaules valodās. Mūža nogalē apmetoties Polijā, Kapusciņskis ceļojumu laikā bija piedzīvojis 27 revolūcijas un pučus, 40 reizes ticis ieslodzīts un četrreiz — notiesāts uz nāvi.

Dzimis mūsdienu Baltkrievijā. 1948. gadā, mācoties vidusskola, iestājās Polijas komunistiskajā jaunatnes organizācijā (*Związek Młodzieży Polskiej*). No 1953. līdz karastāvokļa ieviešanai Polijā 1981. gadā bija komunistiskās partijas biedrs. No 1950. gada - strādāja žurnālistikā. Pēc Kapusciņska nāves parādījās ticama informācija, ka, līdz ar korespondenta darbu, Kapusciņskis ārzemēs nodarbojās ar spiegošanu Polijas specdienestu uzdevumā.

## Bibliogrāfija (daļēja)
* *Busz po polsku* (1962)
* *Czarne gwiazdy* (1963)
* *Kirgiz schodzi z konia* (1968)
* *Gdyby cała Afryka* (1969)
* *Che Guevara — Dzienniki z Boliwii* (1969)
* *Chrystus z karabinem na ramieniu* (1975)
* *Wojna futbolowa* (1978)
* *Cesarz* (1978)
* *Szachinszach* (1982)
* *Lapidarium* (1990)
* *Imperium* (1993)
* *Lapidarium II* (1995)
* *Lapidarium III* (1997)
* *Heban* (1998)
* *Lapidarium IV* (2000)
* *Lapidarium V* (2002)
* *Autoportret reportera* (2003)
* *Podróże z Herodotem* (2004)
* *Prawa natury* (2006, dzejoļi)
* *Ten Inny* (2006, dzejoļi)

## Ārējās saites

* Kapusciņskim veltīta lapa
Humboldt

***Humboldt*** var būt:

* Aleksandrs fon Humbolts (*Alexander von Humboldt*), vācu dabas pētnieks (1769—1859)
* Vilhelms fon Humbolts (*Wilhelm von Humboldt*), vācu filozofs (1767—1835)
* Humbolta kalni (*Alexander-von-Humboldt-Gebirge, Humboldtfjella*) Antarktīdā
Elektra Natčjosa

**Elektra Natčjosa** (), pārsvarā tiek saukta tikai vārdā **Elektra**, ir izdomāts tēls un varone (kaut arī iepriekš bija superļaundare un antivarone) Marvel Comics izdotajos komiksos. Elektru izveidoja Frenks Millers un pirmo reizi viņa parādījās *Daredevil* (Pārgalvja) #168 komiksā 1981. gada janvārī.

Elektra ir nindzja un algotne, kura tradicionāli izmanto divus saijus. Pēc izcelsmes viņa ir grieķiete un tika nosaukta par godu Elektrai, grieķu traģēdiju varonei, Agamemnona un Klitemnestras meitai.

## Elektra citos masu medijos
### Filmas
* 2003. gada filmā "Pārgalvis" Elektra Natčjosa (aktrise Dženifere Gārnere) bija Meta Mērdoka mīļotā sieviete. Filmas beigās viņa mirst Pārgalvja rokās.
* 2005. gadā tika izdota filma "Elektra, kas bija filmas "Pārgalvis" turpinājums. Elektru pēc viņas nāves atdzīvināja vecis Stiks un apmācīja viņu Komaguri Ceļa cīņas mākslā (spēja kontrolēt laiku, nākotni, dzīvi un nāvi). Lai aizsargātu meitenīti Ebiju un viņas tēvu, Elektra cīnās pret organizāciju "Roka".

### Videospēles
* Elektra kopā ar citiem pazīstamajiem Marvel komiksu varoņiem ir viena no tēliem spēlē *Marvel Nemesis: Rise of the Imperfects*.
* Elektra ir viena no tēliem spēlē *Marvel: Ultimate Alliance*.

## Ārējās saites
* Elektras biogrāfija portālā Marvel.com
1066. gads

**1066. gads** () bija parastais gads, kas pēc Jūlija kalendārā sākās svētdienā.

## Notikumi
* 5. janvāris — Harolds Godvinsons kļuva par pēdējo anglosakšu Anglijas karali.
* 20. marts — Haleja komēta nonāca kārtējajā perihēlijā.
* 25. septembris — Anglijā iebruka vikingi, bet viņi tika sakauti.
* 14. oktobris — Heistingsas kauja: normaņi sakāva anglosakšus un Viljams I Iekarotājs kļuva par Anglijas karali.
* 25. decembris — Normandijas hercogs Viljams I Iekarotājs tika kronēts par Anglijas karali

## Miruši
* 4. vai 5. janvāris — Eduards Iekarotājs, anglosakšu karalis (dzimis 1003. vai 1005.)
* 14. oktobris — Harolds Godvinsons, pēdējais anglosakšu karalis (dzimis ap 1022.)
1228. gads

**1228. gads** () bija garais gads, kas pēc Jūlija kalendārā sākās sestdienā.

## Notikumi
* 16. jūlijs — Romas pāvests Gregors IX kanonizēja Asīzes Francisku.

### Nezināms datums
* Balduīns II kļuva par Latīņu impērijas valdnieku.
* Notika Zobenbrāļu ordeņa karagājiens uz Zemgali.
* Notika kuršu un zemgaļu uzbrukums Daugavgrīvai

## Dzimuši
* 25. aprīlis — Konrāds IV, Jeruzalemes, Sicīlijas karalis (miris 1254.)

## Miruši
* 25. aprīlis — Izabella I, Jeruzalemes karaliene (dzimusi 1212.)
* 24. septembris — Stefans Nemanjičs, Serbijas karalis (dzimis 1165.)
1306. gads

**1306. gads** () bija parastais gads, kas pēc Jūlija kalendārā sākās sestdienā.

## Notikumi
* 25. marts — Roberts Brūss kļuva par Skotijas karali.
* 22. jūlijs — Francijas karalis Filips IV Kapetings pavēlēja izsūtīt no valsts ebrejus un konsficēt viņu īpašumus.

### Nezināms datums
* Mongoļi iebruka Indijā.

## Dzimuši

## Miruši
* 21. marts — Roberts II, Burgundijas hercogs (dzimis 1248.)
* 4. augusts — Vāclavs III, Bohēmijas karalis (dzimis 1289.)
Mauser Gewehr 98

**Gewehr 98** jeb **G98** (*Mauser G98*) ir Vācijas kājnieku pamatbruņojumā esoša 8 mm kalibra karabīne laikā no 1898. gada gadam. Vēlāk plaši izmantota līdz pat mūsu dienām dažādu valstu armiju, paramilitāro grupējumu un partizāņu kustību bruņojumā, kā arī medībās.

Karabīni izstrādāja un sāka ražot Vācija, brāļu Vilhelma un Paula Mauzeru — *Wilhelm Mauser* (1834—1883), *Paul Mauser* (1838—1914) — rūpnīcā 1898. gadā (paralēli šautenei *Gewehr 98* jeb *[[Mauser Gewehr 98|G98]]*) aptuveni līdz 1905. gadam. 1908. gadā, pārejot no apaļgalu lodēm uz smailgalu lodēm, sāka ražot uzlabotu karabīnes modeli, ko kopš 20. gadiem pieņemts dēvēt par *K98a*. Nākamā modifikācija parādījās 1935. gadā kā *Karabiner 98 kurz* jeb *K98k* (īsāka, līdz ar to vieglāk lietojama, mazliet atšķirīgs plecu siksnas stiprināšanas veids, uzlabots tēmēklis), kuru pieņēma vērmahta kājnieku daļu pamatbruņojumā.

## Galerija

Attēls:Bundesarchiv_Bild_101I-009-0869-12A,_Russland,_Zwei_deutsche_Infanteristen.jpg
Attēls:Bundesarchiv_Bild_101I-576-1850-36A,_Italien,_Fallschirmjäger_mit_Gewehr_zielend.jpg‎ 
Attēls:Disassembled mauser long action.jpg


## Literatūra

* Справочник по стрелковому оружию иностранных армий. — Воениздат МВС СССР: Москва, 1947

## Ārējās saites

* Informationsseite zum K98, K98k
* Karabiner 98 k — Wehrmachtslexikon
* Mauser K98k — German Militaria
* Some usefull schematics of Mauser 98k and more 
* Mauser model 98 (Germany) 
* Mauser модель 98 (1898) (Германия)
* Все о винтовке и карабине Маузер 98 
* Винтовка Mauser G98
Gvajakila

**Gvajakila** (; ), oficiāli **Santjago de Gvajakila** (), ir lielākā un apdzīvotākā pilsēta Ekvadorā ar 2,2 miljoniem iedzīvotāju pilsētā un 3,1 miljonu aglomerācijā. Tā ir arī valstī nozīmīgākā ostas pilsēta. Pilsēta ir Gvajas provinces un Gvajakilas kantona administratīvais centrs.

Gvajakila atrodas Gvajas upes rietumu krastā. Upe ieplūst Klusā okeāna Gvajakilas līcī. Savas atrašanās vietas dēļ pilsēta ir Ekvadoras darījumu un ražošanas industriju centrs.

## Atsauces

## Ārējās saites
Oranžais aģents

right|200px|thumb|ASV helikopters izsmidzina Oranžo aģentu
right|200px|thumb|Oranžā aģenta skartās platības
**Oranžais aģents** () ir ķīmiskais kaujas defoliants, herbicīds. Tas ir divu vielu — 2,4,5-trihlorfenoksietiķskābes (2,4,5-T) un 2,4-dihlorfenoksietiķskābes (2,4-D) maisījums attiecībā 1:1. Izveidots 20. gadsimta vidū zemes virsmas atbrīvošanai no augāja aizsega. To ražoja ASV kompānijas *Dow Chemical Ltd* un *Monsanto Ltd*. Kopš 1961. gada 10. augusta plaši lietots Vjetnamas kara laikā, kad to sāka lietot ASV kara aviācija.

## Lietošana
No 1961. līdz 1975. gadam, lai "slēgtu rajonu" un iznīcinātu Ziemeļvjetnamas karavīru un vjetkongiešu izmantoto mežu aizsegu, ASV, veicot uzlidojumus, virs džungļiem izsmidzināja vairākus simtus miljonu tonnu šī ķīmiskā kaujas defolianta. Akcija bija iedarbīga: plašos Kuangtri provinces apgabalos gar 38. paralēli un daļā Tainiņas provinces dienvidos no Saigonas tika pilnībā iznīcināti meži un krūmāji.

## Sekas
1975. gadā, tūlīt pēc kara beigām, tika fiksēts, ka nepamatoti liels skaits veterānu sākuši slimot ar ādas sarkomu un nehodžkina limfomu. Tikai vēlāk ASV Slimību kontroles centrs konstatēja, ka šos vēža paveidus rada "Oranžā aģenta" sastāvā esošie dioksīni, kas tur atradās vienkāršotās sintēzes dēļ. Milzīgas Kuangtri un Tainiņas provinču platības vairs nebija derīgas dzīvošanai un lauksaimniecībai. Savukārt vjetnamiešu ārsti ziņoja, ka saindētajos apgabalos ārkārtīgi pieaudzis jaundzimušo skaits ar iedzimtiem defektiem. Šī iemesla dēļ 1977. gadā pieņemtās Ženēvas konvencijas 1. Papildprotokola 35. pantā teikts "aizliegts karadarbības laikā lietot tādas metodes vai līdzekļus, kuru mērķis ir nodarīt vai, ja var sagaidīt, ka tās nodarīs plašus, ilgstošus un nopietnus apkārtējās vides postījumus". Sīkāk šis aizliegums aprakstīts divos 55. panta punktos.

## Atsauces
Franko Alfāno

**Franko Alfāno** (, dzimis , miris ) bija itāļu komponists un pianists. Pazīstams ar to, ka pēc komponista Džakomo Pučīni nāves 1926. gadā pabeidza operu "Turandota". Vairāku operu autors, no kurām pazīstamākā ir 1904. gadā Turīnā uzvestā *Risurrezione* pēc Ļeva Tolstoja romāna "Augšamcelšanās" motīviem. Arī baletu, divu simfoniju, stīgu kvartetu autors.

Dzimis Neapolē. Mūziku apguva Neapolē un Leipcigā. No 1918. gada — Boloņas, no 1923. gada — Turīnas, bet no 1947. līdz 1950. gadam — Pezāro konservatoriju direktors. 

## Ārējās saites

* Franko Alfāno allmusic.com